Hasier Etxeberria

Hasier Etxeberria Canales (Elgoibar, Gipuzkoa, 1957ko apirilaren 6a - 2017ko martxoaren 29a) euskal idazle, kazetari eta blogaria zen.

 Lan ibilbidea 
Kulturgintzarekin harreman estua izan zuen betidanik, eta euskarazko irakaslea izatetik Euskal Telebistako informazio-zerbitzuetako erredaktore izatera pasatu zen. Sautrela literatur programaz gain, Fahrenheit, Eskamak kentzen, Babel, Ez dago larrosarik kultur saioak eta gastronomiari buruzkoak Zopa haundi eta Lapikoka aurkeztu eta zuzendu zituen. Euskaldunak izeneko saio berezia ere gidatu zuen, denak ETB 1ean. ZuZeu albistariaren sortzailetako bat izan zen.

 Idazle ibilbidea 
Hainbat literatur genero landu bazituen ere, ipuinlaritzat hartzen zuen bere burua, Karramarroaren aztarnak izanik autorearen hitzetan bere obrarik hoberenetarikoa. Azken boladan, Hendaian bizi zen.

Bere hitzen arabera, literaturara jo zuen Espainiako Polizia Nazionalak jasanarazitako tratuaren ondorioz: "(Idazlea izan) baino lehen, Hondarribian bizi nintzela, Espainiako Polizia Nazionalak Indautxuko komisaldegira eraman ninduen gau batez, enpresari bat bahitzen lagundu nuela eta. Gau beltza zinez, non igogailuek behegailuen izena hartu zuten, han denak egiten baitzuen zuloan behera, gora beharrean." Horren emaitza Mugetan (1998) eleberria izan zen eta hurrengo urteetan hainbat nobela idatzi zituen: Irun Hiria Saria irabazi zuen, Arrainak ura baino lana barne.

Hala ere, bere burua betidanik izan zuen idazletzat, bederatzi urteren inguruan hasi bai zen ipuinak argitaratzen. Haur eta Gazte Literaturan egindako lanek ipuingintza nabarmentzen duten zenbait sari ekarri zizkioten, hala nola, Bilintx Saria, Julen Azpeitia Saria edo Gabriel Aresti Saria, besteak beste.

Kazetaritza liburuak, gastronomia ardatz duten lanak eta artearen ingurukoak ere argitaratu zituen.

 Lanak 
 Narrazioa 
 Ipuin ezberdinak eta erregalokoak (1984, Elkar)
 Alajaineta (1995, Elkar)
 Karramarroaren aztarnak (1997, Elkar)

 Nobela 
 Mugetan (1988, Elkar): Berrargitalpen berritua: Elkarlanean, 1996
 Arrainak ura baino (1999, Kutxa fundazioa): Berrargitalpena: Elkarlanean, 2000
 Eulien bazka (2003, Susa)
 Mutuaren hitzak (2005, Susa)
 Iturrino Handia (2007, Susa)

 Haur eta gazte literatura 
 Estatua baten historia (1988, Elkar): Berrargitalpen berritua: Elkar, 2000
 Inesaren balada (2002, Elkar)

 Antzerkia 
 Antso erregea (2004, Egilea editore)

 Sukaldaritza 
 Sukaliztegi partikularra (1996, Orain)
 Erabateko sukaldea (1998, Ttarttalo): Julian Bereciartua eta Luis Irizarrekin elkarlanean.
 Gipuzkoako Gastronomía-La Gastronomía de Gipuzkoa (2002, Gipuzkoako Kutxa): Martin Berasategirekin batera.
 Sukaldean-1001 errezeta etxean egiteko (2004, Lur) : David de Jorgerekin elkarlanean.
 Porca memoria: recuerdo de comida y bebida de un par de verracos (2006, RBA). David de Jorgerekin elkarlanean.

 Elkarrizketa 
 Bost idazle Hasier Etxeberriarekin berbetan (2002, Alberdania): Bernardo Atxaga, Ramon Saizarbitoria, Anjel Lertxundi, Koldo Izagirre eta Joseba Sarrionandiarekin elkarrizketak.

 Bilduma 
 Patri maitea... (2003, Alberdania)

 Sariak eta errekonozimenduak 
 1987. Bilintx, Haur eta Gazte literatura, Estatua baten historia lanari esker.
 1990. Imajina ezazu Euskadi, Ipuingintza.
 1992. Julene Azpeitia, Ipuingintza, Aukera profesionala lanari esker.
 1993. Rikardo Arregi Kazetaritza Saria.
 1997. Gabriel Aresti, Ipuingintza, Ipuin postmoderno bat egin diot nere buruari lanagatik.
 1999. Irun Hiria Saria, Literatura, Arrainak ura baino lanari esker.

 Erreferentziak 

 Kanpo estekak 
 Hasier Etxeberria literaturaren zubitegian
 Hasier Etxeberriaren bloga
 Elkarrizketa Argian
 Bideoa: Hasier Etxeberria lagunen bisita

Kategoria:Elgoibarko idazleak
Kategoria:Euskal kazetariak
Kategoria:ETB 1eko aurkezleak
Kategoria:Blogariak
Kategoria:1957ko jaiotzak
Kategoria:Minbiziak hildakoak
Kategoria:Euskal Herriko gatazkan torturatuak
Kategoria:Gastronomoak